הספר עוסק באחת התופעות החידתיות ביותר בחיינו- המזל. וליתר דיוק: איך אנחנו מבינים את המזל ומתמודדים איתו בחיים, וגם בעסקים. טאלב מראה לנו כיצד האקראיות , או המזל, נתפסים בטעות על-ידינו כמיומנות או כמומחיות. התופעה נפוצה בכל תחומי החיים, מספורט ועד מדע, אבל היא בולטת (והרסנית) במיוחד בעולם העסקים, ובשוקי ההון בפרט.
טאלב מציג בספר בפעם הראשונה את הברבור השחור (Black Swam ) מונח המככב היום בכל דיון על הטלטלות בשוקי הכספים. ברבור שחור הוא אירוע נדיר, בלתי צפוי, שטורף את כל הקלפים והתחזיות ומשנה את חיינו לבלי הכר. אסון התאומים הוא ברבור שחור. מלחמת לבנון השנייה היא ברבור שחור. גוגל הוא ברבור שחור (חיובי). המשבר הפיננסי העולמי של 2008 גם הוא ברבור שחור. וברור שלאחר הופעתו של הברבור השחור, מייד קמים ה"מומחים" ומספרים לנו שהוא היה צפוי, וקל עכשיו להסבירו... מדוע אנחנו כל-כך מופתעים מהופעתו של הברבור השחור? האם ניתן להתכונן ולהתגונן מפני ברבורים שכאלה? ואולי אפשר להשתמש בהם לתועלתנו?
טאלב מנתח שלל דוגמאות ומפגיש אותנו עם דמויות שונות ודי משונות, אשר הבינו בדרכן את חשיבות האקראיות. אנשים כקרל פופר הפילוסוף, יוגי ברה שחקן הבייסבול האגדי, המיליארדר הנודע ג`ורג` סורוס, ועוד..
"תעתועי האקראיות עשה לוול סטריט בערך את מה שעשה מרטין לותר לכנסיה הקתולית". הניו-יורקר.
"תרופת הנגד המושלמת למאות הספרים שמבטיחים לכם `אסטרטגיות בלתי מנוצחות` בשוקי ההון" לונדון סאנדיי טיים.
נסים ניקולס טאלב - נולד בלבנון. לאחר פרוץ מלחמת האזרחים, הוא ובני-משפחתו נמלטו מהארץ השסועה. מאז, הוא ייחד את חייו לחקר השאלות של מזל, אי-ודאות, אקראיות הסתברות וידיעה. את תואר MBA (שממנו הוא קצת צוחק) קיבל טאלב מבית הספר היוקרתי וורטון, ואת הדוקטורט במתמטיקה השלים באוניברסיטה של פריז. כיום הוא מלמד מתמטיקה שימושית באוניברסיטאות ברחבי ארצות הברית ואירופה. לפני פרסום הספר תעתועי האקראיות (שיצא לאור ביותר מעשרים שפות) ידע הצלחות כסחרן בבורסה. כשאינו טס, הוא חי בניו-יורק.
ספרו של נסים ניקולס טאלב, תעתועי האקראיות הופעתו של הברבור השחור בשוקי ההון (ובחיים) מציג רעיון מרכזי שלא הכל קורה באופן אקראי אלא שהדברים הם יותר אקראים ממה שנדמה לנו. הספר עוסק במזל שנתפס ומוסוה כמשהו שהוא לא מזל.
הספר מדבר על האקראיות שנתפסת כמשהו לא אקראי אלא כדטרמיניזים. פירוש המילה לפי הוויקיפדיה: דטרמיניזם היא השקפה פילוסופית לפיה כל מאורע בעולם, פעולות, החלטות או מחשבות אנושיות נקבעים ביחידות על ידי אירועים קודמים. דטרמיניזם עולה בהקשרים רבים, ביניהם המדע, הדת ופילוסופיה של המוסר.
הספר מורכב משלושה חלקים הראשון אינטרוספקציה שפירושה: אינטרו=פנימה, ספקציה=הסתכלות, כלומר, הסתכלות פנימה, החלק השני מדבר על מבחר של הטיות והסתברויות, והחלק השלישי מתאר את מאבקו האישי של המחבר בתובנות שהוא מעלה לאורכו של הספר, וכן בטבעו הביולוגי.
מחבר הספר מספר על אנשים שהתעשרו כתוצאה מעיסוקם כסחרנים באגרות החוב הוא מוביל את הקוראים למצבים שונים לספקולציות ולסודות האקראיות.
המילים הסתברות, מזל, אקראיות, רולטה רוסית ועוד מופיעים הרבה בספר כדי להסביר את תעתועי האקראיות.
"להשקפתי, האנשים מתפלגים אפוא לשני קטגוריות מקוטבות; בקצה אחד נמצאים אלה שלעולם אינם מקבלים את רעיון האקראיות, ובקצה האחר - אלה שמתענים בגללו. כשהתחלתי את דרכי בוול סטריט בשנות השמונים, היו חדרי המסחר מלאים באנשים עם "אוריינטציה עסקית", כלומר רובם חסרו כל יכולת לאינטרוספקציה, היו שטוחים כמו פנקייק, ונטו ליפול קורבן לתעתועי האקראיות."
הספר גדוש בסיפורים אישיים של אנשים שצלחו את תחום המסחר והפכו לעשירים מאוד, לצד סיפורים על אקראיות משחק התעתועים שמציבים להם החיים.
הספר נעים וזורם ואהבתי לקרוא את תובנות המחבר ואת מסקנותיו לגבי התעשרות מזל ועוד.